Працоўны дзень тэхніка-метэаролага – з 8 раніцы да 10 вечара. Кожную працоўную змену, пяць разоў — у 9.00, 12.00, 15.00, 18.00, 21.00 – ён здымае паказанні ўсіх датчыкаў, складае сінаптычны бюлетэнь, шыфруе і па электроннай пошце адпраўляе ў Віцебскаблгідрамет. Адтуль дадзеныя з усіх станцый трапляюць у Белгідрамет. На іх аснове метэаролагі робяць сінаптычную карту прагнозу надвор’я на бягучы, наступны дзень і на бліжэйшы тыдзень.